SIS รูด 9% คาดเจอ Sell on Fact หลังกำไร Q1 โตเด่น โบรกฯ แนะซื้อเป้า 43 บ.
SIS รูด 9% คาดเจอ Sell on Fact หลังกำไร Q1 โตเด่น โบรกฯ แนะซื้อเป้า 43 บ. ล่าสุดอยู่ที่ 32.50 บาท ลบ 3.25 บาท หรือ 9.09% มูลค่าซื้อขาย 207.77 ล้านบาท
SIS รูด 9% คาดเจอ Sell on Fact หลังกำไร Q1 โตเด่น โบรกฯ แนะซื้อเป้า 43 บ. ล่าสุดอยู่ที่ 32.50 บาท ลบ 3.25 บาท หรือ 9.09% มูลค่าซื้อขาย 207.77 ล้านบาท
13 พ.ค. 2564

ผู้สื่อข่าวรายงานว่า ราคาหุ้น บริษัท เอสไอเอส ดิสทริบิวชั่น (ประเทศไทย) จำกัด (มหาชน) หรือ SIS ล่าสุด ณ เวลา 14.58 น. อยู่ที่ 32.50 บาท ลบ 3.25 บาท หรือ 9.09% สูงสุดที่ 37 บาท ต่ำสุดที่ 30 บาท ด้วยมูลค่าซื้อขาย 207.77 ล้านบาท

ทั้งนี้ ราคาหุ้น SIS ปรังตัวลงสาเหตุเกิดจากการขายทำกำไร หลังรายงานผลการเนินงานไตรมาส 1/64 เติบโตขึ้นอย่างโดดเด่น (Sell on fact)
ด้าน บล.เคทีบีเอสที ระบุในบทวิเคราะห์ (13 พ.ค.) ว่า คงคำแนะนำ “ซื้อ” หุ้น SIS และราคาเป้าหมายที่ 43 บาท อิง PER ปี 2565 ที่ 17 เท่า โดย SIS รายงานกำไรสุทธิไตรมาส 1/64 ที่ 191 ล้านบาท (เพิ่มขึ้น 47% เมื่อเทียบจากปีก่อน และ 14% เมื่อเทียบจากไตรมาสก่อน) เป็นไปตามที่คาด จากรายได้ที่ขยายตัว 38% เมื่อเทียบจากปีก่อน และ 27% เมื่อเทียบจากไตรมาสก่อน
ขณะที่ราคาหุ้นปรับตัวขึ้น และ outperform SET +62%/+413% ใน 3 และ 12 เดือน จากการระบาด COVID-19 ที่หนุนให้ยอดขายสินค้ากลุ่ม WFH อยู่ระดับสูง และ Gross profit margin ที่ปรับตัวเพิ่มขึ้น อย่างไรก็ตามยังคงแนะนำ“ซื้อ” โดยประเมินว่าปี 2565 จะเป็นวัฏจักรขาขึ้นรอบใหม่จากการเข้าสู่ยุค 5G และทำให้เทคโนโลยีมีการเปลี่ยนแปลงที่รวดเร็วขึ้น ส่งผล ROE เพิ่มขึ้นเป็น 26%